##### C:\Users\Usuario\Desktop\Misa 23-24\Evan-24-Ord-B-10-13\dibu 9 de junio 2024 color texto.jpgMISA CON NENOS

**Ordinario 10-B**

##### 9 de xuño de 2024

**Marcos 3, 20-35:**

 ***“Quen son miña nai e os meus irmáns?”***

**Mensaxe: Somos da FAMILIA de Xesús. Nela O ben suma e multiplica, o mal resta e divide**

**1. MONICIÓN DE ENTRADA**

Irmáns e irmás: terminamos hai tres semanas o tempo de Pascua e despois celebramos as festas da Trindade e do Corpus. Hoxe retomamos xa os domingos do tempo ordinario nos que non celebramos ningunha festa en especial senón que facemos presente a Deus no ordinario da vida. Para Xesús, igual que para nós, a familia é o máis importante. Pero El quere que os que o seguimos formemos unha nova familia, a dos que cumpren a vontade do Pai, a dos que saben que “O ben suma e multiplica, o mal resta e divide”. Apuntémonos á súa fórmula, a de facer o ben, loitando coma El contra o mal. *(Cartel de Fano: O ben suma e multiplica, o mal resta e divide).*

SACERDOTE: No nome... ***-O Señor que nos convida a formar parte da familia da Igrexa, sexa convosco.***

****

**2. SÚPLICAS DE PERDÓN**

*Nun momento de silencio, pongámonos #ante Deus e recoñezamos os nosos pecados.*

-Ti que nos perdoas e non levas contas do mal que facemos. *Señor, ten piedade de nós.*

-Ti que es fonte de perdón e de misericordia. *Cristo, ten piedade de nós.*

-Ti que escoitas a súplica dun corazón arrepentido. *Señor, ten piedade de nós.*

1. **ORACIÓN DOS FIEIS**

*Presentamos nosas súplicas dicindo:* ***-Que sexamos da túa familia, Señor*.**

**1.** Pola Igrexa para que sexa unha familia unida pola fe e o amor como Xesús quere. ***Oremos.***

**2.** Por todas as familias para que crezan no respecto, o perdón e a axuda. ***Oremos.***

**3.** Pola familia do mundo para que chegue a todos a paz e a solidariedade. ***Oremos.***

**4.** Por todos nós para que valoremos a Palabra de Deus e vivámola. ***Oremos.***

**5.** Pola nosa comunidade parroquial para que nos acheguemos a recibir o Pan de

vida cada domingo. ***Oremos.***

**6.** Polos que o pasan mal, polos enfermos, polos xa falecidos. ***Oremos.***

**7.** Polos que somos hoxe a familia de Xesús para que apostemos polo ben suma e

multiplica e loitemos contra o mal que resta e divide. ***Oremos.***

**8.** Polos que estes día fan a primeira comuñón ou a confirmación. ***Oremos.***

***Señor, que sexamos da túa familia, dos teus, dos que seguimos a túa Palabra e tentámola vivir. Por XCNS.***

***.***

**4. PROCESIÓN DE OFRENDAS**

Os nenos colócanse todos xuntos diante do altar e un deles ou todos xuntos fan a promesa de non separarse nunca de Xesús e así formar parte da súa gran familia: *“Xesús, nós queremos formar parte da túa gran familia. Queremos ser de verdade irmáns teus e querernos como ti queres. Por iso estamos todos aquí xunto á túa Palabra e xunto ao teu altar, para ofrecerche a nosa promesa de permanecer unidos a ti o noso irmán maior”.*

**5. VíDEOS 10º ORDINARIO-B, Mc. 3, 20-35: “túa nai e teus irmáns búscante.”**

- Debuxos do evanxeo: https://youtu.be/7WqnMCO25cI; https://youtu.be/\_DoU46E\_V7E

-Película do evanxeo Mc. 3,20-35: https://youtu.be/v4PvyHFNHdQ ; https://youtu.be/JzPd0vkMLM8; https://youtu.be/Lc2FacJ7allo; https://youtu.be/GmYp\_YOeMEM (Película - Fundación Ramón Pané);

-Reflexións sobre o evanxeo Mc. 3,20-35: No máis profundo -Verbo Divino 2018: https://youtu.be/czN8qNL6pYk, Familia máis grande-Verbo Divino 2024: https://youtu.be/2ORKndncpzU -Cancións sobre o evanxeo: Canto: É o meu irmán, Ain Karem: https://youtu.be/watch?v=A7ffbxPOL6ou; Volveuse tolo de Javier Bru: https://youtu.be/vmb8C1RMUZc

**NON TE ENTENDÍAN, XESÚS**

Botábanche en cara non coidar a familia,

porque Ti convídasnos a ter unha familia maior,

a que non nos enganemos co «dar o mellor aos meus»,

senón que transcendamos as portas do noso corazón,

doéndonos e sandando a calquera ser humano,

sexa afastado ou próximo, pero é fillo de Deus.

Atrevícheste a actuar en contra da xente

e nós queremos agradar a todo o mundo,

que nos aplaudan os de dentro e os de fóra,

e seguirche leva unido o ir contracorrente.

Axúdanos, Xesús, a ver claro o camiño,

a defender o teu, con forza e con paixón,

a non abaterse ao primeiro contratempo

e a aceptar que non aproben a nosa forma de actuar.

Comezaron criticándote e acabaches nunha cruz,

e a nós dános medo, ser distintos, coma Ti.

Dános enerxía e coraxe, para ser signos de contradición,

tendo a valentía de non ter que gustar a todo o mundo.

Que Ti, Xesús, sexas a nosa única seguridade,

que contrastemos a nosa vida coa túa,

que o Evanxeo sexa o noso mapa

e o amor a nosa auténtica virtude.

***Patxi Ayerra***

